牛池灣村

牛池灣村係香港一條村，亦係街市，嚮東九龍牛池灣，港鐵彩虹站C1同C2出口，貼住牛池灣街市、牛池灣體育館、牛池灣文娛中心、牛池灣市政大樓、牛池灣消防局、聖若瑟安老院、彩虹花園、龍翔道、清水灣道、彩虹邨。

牛池灣村以前叫牛池灣鄉，係香港九龍十三鄉其中一個，而家重有好多間舊屋保存住。

牛池灣村入面建築物分為鐵皮屋、石屋同唐樓幾種，高度同樓齡成反比。牛池灣村樓下地鋪多數做零售業，例如茶餐廳、燒味店、菜販、士多、豬肉檔、海鮮檔咁。牛池灣村鄉公所附近重有冷氣開放嘅大牌檔。

公共設施 

康文署管理嘅公廁同公園

牛池灣
香港嘅村
九龍十三鄉